**VÝZVA NA PREDLOŽENIE PONUKY**

postup podľa § 117 Zákona č. 343/2015 Z. z. o verejnom obstarávaní  
a o zmene a doplnení niektorých zákonov v znení neskorších predpisov (ďalej len *„Zákon“*).

*Názov zákazky:*

**„Trinokulárny mikroskop pre svetlé pole a fázový kontrast v prechádzajúcom svetle“**

Výzva číslo: **R1-9/144/2021**

1. **Identifikácia obstarávateľa:**

Názov: **Univerzitná nemocnica Bratislava**

Adresa: **Pažítková 4, 821 01 Bratislava**

IČO: **31 813 861**

DIČ: **2021700549**

IČ DPH: **SK2021700549**

Štatutárny zástupca: **Ing. Roland Schaller – riaditeľ UNB**

Bankové spojenie: **Štátna pokladnica**

IBAN: **SK58 8180 0000 0070 0027 9808**

Internetová adresa: **www.unb.sk**

Kontaktná osoba: **JUDr. Mgr. Miriam Slobodníková, PhD.**

Telefón: **+421 917 718040**

Elektronická pošta: **miriam.slobodnikova@gmail.com**

Verejný obstarávateľ**:organizácia riadená verejným právom; hlavná činnosť: zdravotníctvo**

1. Typ zmluvy: **Kúpna zmluva**
2. Názov predmetu obstarávania: **Trinokulárny mikroskop pre svetlé pole a fázový kontrast v prechádzajúcom svetle**
3. **Opis  predmetu obstarávania:**

4.1 Predmetom zákazky je: Trinokulárny mikroskop pre svetlé pole a fázový kontrast v prechádzajúcom svetle.

Tri operačné nastavenia mikroskopu:

1. Samostatné pre základné rutinné zobrazovanie v kombinácii mikroskopu s digitálnou kamerou funguje nezávisle aj bez PC.
2. Pomocou softvéru umožňuje pokročilé rutinné zobrazovanie a čítanie dát z elektronicky kódovaných častí mikroskopu a z digitálnej kamery cez USB3 rozhranie alebo cez wifi
3. Priame pripojenie k softvéru pre výskumné aplikácie a pokročilé zobrazovacie úlohy s využitím freeware online analýzy obrazu.

Technický opis:

* vzpriamený kovový statív mikroskopu s integrovaným manažmentom osvetlenia
* min. 6 pozičný revolver objektívov s kódovanou pozíciou pre svetlé pole v prechádzajúcom svetle
* inteligentný manažment osvetlenia progresívneho typu
* LED osvetlenie v prechádzajúcom svetle so stálou teplotou farieb v celom rozsahu intenzít. Maximálna intenzita aspoň 10W (ekvivalent 100W halogénového svetla).
* zaostrovanie v rozsahu min. 24mm
* nastavenie fokus stop pozície
* ergonomicky umiestnený revolver pre min. 6 ks filtrov ovládateľný z pravej aj ľavej strany mikroskopu samostatne
* integrovaný 24V DC 60W napájací zdroj, stabilizovaný 100 ... 240V AC / 50 ... 60Hz
* ECO ovládacie tlačidlo režimu a riadenia svetelného zdroja
* tlačitka pre priame fotenie z mikroskopu ergonomicky umiestnené po oboch stranách statívu pri skrutke zaostrovania
* Port na prepojenie mikroskopu s PC alebo priame prepojenie mikroskopu s kamerou
* trinokulárny tubus s veľkosťou zorného poľa FOV min. 23 mm, s max. 30 ° sklonom a delením svetla na okuláre a kameru v pomere 50:50.
* okuláre s veľkosťou zorného poľa FOV min. 23 mm a 10x zväčšením, dioptrickou korekciou +/- 5 dioptrií na oboch okulároch so stupnicou
* stolík s tvrdeným povrchom odolný voči oteru s rozmerom 220 x 170 mm s rozsahom posuvu 75x50mm, s ergonomicky nastaviteľnou tuhosťou posuvu x,y a výškou ovládacej rúčky 135mm rozšíriteľné o 15mm s umiestnením na stolíku vpravo
* držiak na dve sklíčka s prítlačnou pružinou vľavo
* Revolverový kondenzor s 5 pozíciami osadený clonami pre Ph1, Ph2,Ph3,DF a voľná pozícia pre BF (svetlé pole), so suchou (bez imerzneho oleja) výklopnou frontálnou šošovkou s ovládaním vľavo aj vpravo pre objektívy 1,0 - 100 x, WD = 1,0 mm a N.A. 0,9. Kondenzor musí umožňovať doplnenie o prizmy DIC (Nomarského kontrastu)
* Objektívy: Planachromát 10x/ s N.A. min. 0.25

Planachromát 20x/ s N.A. min. 0.45

Planachromát 40x/ s N.A. min. 0.65 Ph2

Fluoritový objektív 100x/ s N.A. min. 1.30 oil

* Videoadaptéry pre pripojenie digitálnej kamery k navrhovanému mikroskopu a aj k existujúcemu mikroskopu ZEISS Axioskop 40
* 2x farebná digitálna kamera s rozlíšením pre záznam min 8,2 megapixelového obrazu, rozlíšenie Ultra HD/4K pre živý obraz, bitová hĺbka min. 3x8 bit na pixel, živá snímková frekvencia pri plnom 4K rozlíšení min. 30 fps pri použití HDMI pripojenia, doba expozície v rozsahu min. 60 μs do 1s, gain v rozsahu min. od 1x do 22x, automatické vyváženie bielej a automatická expozícia a regulácia gain pri rozlíšení 4K / Ultra HD, aktívny denoising, aktívne, zaostrovanie a živé HDR pri plnom rozlíšení 4K / Ultra HD. Kamera musí umožňovať prácu aj v samostatnom režime bez PC, kedy sú parametre kamery prístupné z kontrolného menu OSD (On-Screen Display). OSD sa ovláda myšou a klávesnicou na pomenovanie súborov. V režime bez pripojenia PC sa súbory musia ukladať na USB kľúč. Kamerový softvér musí umožňovať bezdrôtové ovládanie kamery. Komunikačné rozhranie kamery min. v rozsahu USB3, Ethernet, wifi. Kamera a mikroskop s prepojením pomocou jediného kábla, ktorý zabezpečuje dátovú komunikáciu a súčasne elektrické napájanie kamery.
* Zobrazovacia jednotku 28“ 4K s wireless klávesnicou a myšou a wifi USB kitom pre bezdrôtové pripojenie k ovládaciemu softvéru a pre zdieľanie živého obrazu z kamery na tablety a smartfóny alebo notebooky s wifi konektivitou
* IVD certifikát na mikroskop, kameru aj softvér
* Požadujeme kompatibilitu s existujúcim zariadením na pracovisku a zameniteľnosť optiky mikroskopov so závitovým rozhraním M27

4.2 Zákazka nie je rozdelená na časti.

1. **Miesto dodania predmetu obstarávania:**

5.1 Miestom plnenia je: Nemocnica Staré Mesto, Mickiewiczova 13,  *Bratislava*

1. **Predpokladaná hodnota zákazky (ďalej len *„PHZ“*): 15 197,63 eur bez DPH**
2. **Zaradenie predmetu obstarávania – Spoločný slovník CPV**

38510000-3 Mikroskopy

60000000-8 - Dopravné služby (bez prepravy odpadu)

1. **Rozsah predmetu obstarávania**

Predmet zákazky nie je rozdelený na časti.

1. **Možnosť predloženia variantných riešení:**

Verejný obstarávateľ nepripúšťa variantné riešenia.

Ak súčasťou ponuky bude aj variantné riešenie, variantné riešenie nebude zaradené do vyhodnotenia a bude sa naň hľadieť, akoby nebolo predložené. Vyhodnotené bude iba základné riešenie.

1. **Trvanie zmluvy alebo lehota ukončenia predmetu obstarávania:**

Trvanie kúpnej zmluvy: do 1 mesiaca od účinnosti zmluvy.

1. **Hlavné podmienky financovania a platobné podmienky alebo odkaz na dokumenty, v ktorých sa uvádzajú:**

11.1 Predmet zákazky sa bude financovať z kapitálových zdrojov pridelených zo štátneho rozpočtu.

11.2 Predmet zákazky bude financovaný formou bezhotovostného platobného styku, s lehotou splatnosti faktúry 60 kalendárnych dní. Poskytovateľ je povinný objednaný tovar s doručením, zaškolením a nainštalovaním vyfakturovať do 14 dní za uplynulý mesiac, na základe výkazu potvrdeného príslušným pracovníkom objednávateľa.

11.3 Platby budú realizované formou bezhotovostného platobného styku prostredníctvom finančných ústavov zmluvných strán.

1. **Podmienky účasti uchádzačov:**

12.1 Naskenovaný originál alebo osvedčená kópia dokladu o oprávnení podnikať, oprávňujúci uchádzača poskytovať službu, ktorým je:

12.1.1 živnostenské oprávnenie alebo výpis zo živnostenského registra (predkladá ho fyzická osoba – podnikateľ, príspevková organizácia – podnikateľ) alebo

12.1.2 výpis z Obchodného registra (predkladá ho právnická osoba – podnikateľ, fyzická osoba – podnikateľ zapísaný v Obchodnom registri) alebo

12.1.3 iné než živnostenské oprávnenie, vydané podľa osobitných predpisov napr. doklad o zapísaní v profesijnom zozname vedenom profesijnou organizáciou.

12.2 Čestné vyhlásenie, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (predkladá sa naskenovaný originál vyhlásenia podpísaný štatutárnym zástupcom uchádzača).

12.3 V prípade využitia subdodávateľov uchádzačom musia subdodávatelia spĺňať podmienky účasti osobného postavenia podľa § 32 ods. 1 písm. e) zákona o verejnom obstarávaní len vo vzťahu k tej časti predmetu zákazky/zmluvy, ktorú má daný subdodávateľ zabezpečiť a taktiež podľa § 32 ods. 1 písm. f) zákona o verejnom obstarávaní a nesmie u tejto osoby existovať dôvod na vylúčenie podľa § 40 ods. 6 písm. f) zákona o verejnom obstarávaní.

1. **Osobitné požiadavky obstarávateľa na plnenie:**

13.1 Uchádzač predloží ponuku v celom požadovanom rozsahu definovanom CPV-číslami v súlade so špecifikáciou predmetu zákazky tejto Výzvy na predloženie ponuky. Verejný obstarávateľ požaduje vykonanie služieb, ktoré sú predmetom zákazky, minimálne v uvedenej špecifikácii, vrátane dopravy, vyloženia tovaru a materiálu na miesto určenia.

13.4 Dodaný tovar v rámci predmetu zákazky musí byť nový a nepoužívaný.

1. Obhliadka – neuplatňuje sa.
2. **Záruky a garancie**

Záruka je 24 mesiacov. Uplatňujú sa záručné podmienky v súlade s platnou právnou úpravou Slovenskej republiky, podľa podmienok stanovených v Obchodnom zákonníku, vrátane podmienok reklamačného konania.

1. **Predkladanie ponúk**

Uchádzač predloží ponuku v lehote na predkladanie ponúk v elektronickej podobe prostredníctvom systému JOSEPHINE na: https://josephine.proebiz.com

**Lehota na predkladanie ponúk:**

Lehota predkladania ponúk uplynie dňom: 30.09.2021 o 9:00 hod. miestneho času.

1. **Jazyk ponuky**

Celá ponuka a tiež v nej predložené dokumenty musia byť vyhotovené v slovenskom, prípadne českom jazyku, alebo spolu s úradne overeným prekladom.

1. **Kritériá na hodnotenie ponúk: Najnižšia cena v eurách s DPH**
   1. Jediným kritériom na vyhodnotenie ponúk je **najnižšia cena v eurách s DPH**, ktorú uchádzač uvedie v Prílohe č. 1 tejto Výzvy - *Hodnotiaci formulár*.
   2. Uchádzač vo svojej ponuke uvedie podrobný rozpočet predmetu zákazky v zložení:   
      • jednotková cena v eurách bez DPH  
      • sadzba DPH  
      • cena za množstevnú jednotku s DPH  
      • cena celkom za celý predmet zákazky v eurách bez DPH  
      • sadzba DPH pri celkovej cene zákazky  
      • cena celkom v eurách s DPH za celý predmet zákazky.
   3. V ponúkanej cene musia byť zahrnuté všetky náklady uchádzača na dodanie predmetu zákazky.
   4. Navrhovaná cena musí byť stanovená podľa Zákona NR SR č.18/1996 Z. z. o cenách v znení neskorších predpisov a jeho vykonávacích noriem.
   5. Ak uchádzač nie je platiteľom DPH, uvedie navrhovanú zmluvnú cenu, t.j. celkovú cenu v eurách bez DPH. Na skutočnosť, že nie je platiteľom DPH, upozorní v ponuke.
2. **Náklady na ponuku**

Všetky náklady a výdavky spojené s prípravou a predložením ponuky znáša uchádzač bez akýchkoľvek nárokov (finančného alebo iného charakteru) na verejného obstarávateľa a bez ohľadu a výsledok verejného obstarávania.

1. **Špeciálne zmluvné podmienky**

Neuplatňujú sa.

1. **Uplynutie lehoty viazanosti ponúk:** 30.10.2021
2. **Príprava ponuky**
   1. Ponuka musí byť vyhotovená v písomnej forme, ktorá zabezpečí trvalé zachytenie jej obsahu.
   2. Ak ponuka obsahuje dôverné informácie a/alebo informácie, ktoré sú obchodným tajomstvom podľa platných právnych predpisov Slovenskej republiky (ďalej len *„dôverné informácie“*, resp. *„informácie, ktoré sú obchodným tajomstvom“*), uchádzač ich v ponuke viditeľne označí.
3. **Obsah ponuky**
   1. Predložená ponuka musí obsahovať nasledovné dokumenty:

23.1.1 Vyplnená a podpísaná Príloha č. 1 tejto Výzvy - Návrh uchádzača na plnenie kritérií na hodnotenie ponúk.

23.1.2 Predložená ponuka musí obsahovať **doklady na preukázanie splnenia podmienok účasti t.j. osobného postavenia** týkajúcej sa predmetu zákazky, ktoré sú definované ako Podmienky účasti v bode 12. tejto Výzvy.

1. **Ďalšie informácie obstarávateľa:**

Verejný obstarávateľ si vyhradzuje právo zrušiť použitý postup zadávania zákazky v zmysle § 57 Zákona č. 343/2015 Z. z. o verejnom obstarávaní a o zmene a doplnení niektorých zákonov, alebo na základe uvedenia opodstatneného dôvodu. V procese verejného obstarávania zákazky s nízkou hodnotou môže verejný obstarávateľ využiť prvky rokovacieho konania. Predložením ponuky uchádzač potvrdzuje súhlas s podmienkami zákazky s nízkou hodnotou.

Dátum: 02.09.2021

*Vypracovala: JUDr. Mgr. Miriam Slobodníková, PhD.*

*Súhlasí:*

|  |  |
| --- | --- |
|  | ....................................................................... **Ing. Rolland Schaller** riaditeľ Univerzitnej nemocnice Bratislava |

**Príloha č. 1** k Výzve na predloženie cenovej ponuky:

***Návrh uchádzača na plnenie kritérií na hodnotenie ponúk***

*(vyplní uchádzač)*

Verejný obstarávateľ požaduje od uchádzača nacenenie predmetu zákazky – **„Trinokulárny mikroskop pre svetlé pole a fázový kontrast v prechádzajúcom svetle“** pre Univerzitnú nemocnicu Bratislava, v zmysle špecifikácie podľa bodu 4. tejto Výzvy.

**Identifikačné údaje uchádzača:**

Názov uchádzača:

Sídlo:

IČO:

DIČ:

IČ DPH:

Kontaktná osoba:

Telefón:

Email:

|  |  |  |  |  |
| --- | --- | --- | --- | --- |
| **Por. č.** | **Položka/množstvo** | **Jednotková cena za položku bez DPH** | **DPH v EUR** | **Jednotková cena za položku s DPH** |
| 1. | **Trinokulárny mikroskop pre svetlé pole a fázový kontrast v prechádzajúcom svetle** / 1 ks | € | € | € |
| **SPOLU CENA bez DPH:** | | | | **€** |
| **DPH:** | | | | **€** |
| **SPOLU CENA s DPH:\*** | | | | **€** |

\*Vyhodnocovacie kritérium - cena celkom s DPH

Čestne vyhlasujeme, že nemáme zákaz účasti vo VO a nie sme v konflikte záujmov pre danú zákazku.

Predložením cenovej ponuky súhlasíme s obsahom návrhu zmluvy uvedeným v Prílohe č. 2 tejto Výzvy.

V ......................... dňa ...............

.............................................. ................................................

pečiatka, meno a priezvisko podpis štatutárneho zástupcu